У пяцідзесятыя гады ўзрасла дапамога сельскай гаспадарцы з боку дзяржавы. Стала паступаць тэхніка – трактары, камбайны, іншыя матэрыяльна-тэхнічныя сродкі. Першае абяднанне калгасаў у Астрамечаўскім сельскім Савеце адбылося 30 сакавіка 1950 г., а завяршылася ўзбуйненне летам 1986 года. Тады гэта быў ужо калгас-камбінат – правобраз таго, што можна бачыць у Астрамечава сёння: горадаўтваральнае комплекснае прадпрыемства з максімальна закрытым вытворчым цыклам і развітай інфраструктурай.